33. ΑΠΟΦΑΣΙΣ ΥΠΟΥΡΓΟΥ ΔΗΜΟΣΙΩΝ ΕΡΓΩΝ Αριθ. Ε. 19107/2514 της 26 Ιουλ./11  Αυγ. 1973 (ΦΕΚ Β΄ 928) Περί της διαθέσεως Δημοσίων Κτημάτων. Έχοντες υπ’ όψει: 1.Το άρθρ. 3 του Ν.Δ. 1018/ΦΕΚ 220 Α΄/1.11.1971 περί τροποποιήσεως και συμπληρώσεως του Α.Ν. 314/1968 «περί παροχής, εις τον Υπουργόν Βορείου Ελλάδος και τους Νομάρχας αρμοδιότητος επί θεμάτων εγκρίσεως, επεκτάσεως ή τροποποιήσεως σχεδίων πόλεων και κωμών». 2.Το υπ’ αριθ. Α. 87217/6.11.1971 έγγραφον της Δ/νσεως Α2 του καθ’ ημάς Υπουργείου προς την Υπηρεσίαν Οικισμού, αποφασίζομεν: Καθορίζομεν συμπληρωματικώς τα κάτωθι: Α)Δια πάσαν καθ’ οιονδήποτε τρόπον διάθεσιν (παραχώρησιν, εκμίσθωσιν πέραν των 5 ετών, εκποίησιν) δημοσίου ακινήτου, κειμένου εντός ζώνης 1.500 μ. από των ορίων του σχεδίου των πόλεων άνω των 5.000 κατοίκων, απαιτείται προηγουμένως η γνώμη της Υπηρεσίας Οικισμού του Υπουργείου Δημοσίων Έργων. Β)Ωσαύτως απαιτείται προηγουμένως η γνώμη των Νομαρχιών δια δημοσίου εκτάσεις κειμένας εις τας ως έπεται περιπτώσεις: α)Εντός ζώνης 1.500 μ. από της παραλίας. β)Εντός ζώνης 500 μ. πέριξ αρχαιολογικών χώρων. γ)Εντός ζώνης 300 μ. από του άξονος Διεθνών ή Εθνικών οδών. δ)Εις περιοχάς δι’ ας ο Ελληνικός Οργανισμός Τουρισμού εξέδωσεν αποφάσεις δι’ ων χαρακτηρίζονται αύται τουριστικού ενδιαφέροντος. Γ)Δεν απαιτείται γνωμάτευσις των οικείων Νομαρχιών προκειμένου περί διαθέσεως: 1.Εκτάσεων κειμένων εις αγροτικούς οικισμούς, διατιθεμένων κατά τας κειμένας διατάξεις της Αγροτικής Νομοθεσίας, και μη εμπιτουσών εις τας ανωτέρω παρ. α, β, γ και δ. 2.Ανταλλαξίμων κτημάτων, μη εμπιπτόντων ομοίως εις τας αυτάς ως άνω παραγράφους. α)Αγροτικών, ή β)Αστικών, εφ’ όσον ταύτα κείνται εις οικισμούς στερουμένους εγκεκριμένου σχεδίου. Ειδικώτερον δια τα αγροτικά και ανταλλάξιμα κτήματα της επαρχίας Θεσσαλονίκης (αγροτικά και αστικά) τα εμπίπτοντα εντός της περιοχής του ρυθμιστικού σχεδίου Θεσσαλονίκης , απαιτείται η γνωμάτευσις της Υπηρεσίας Οικισμού. Δ)Δεν απαιτείται γνωμάτευσις δια την διάθεσιν: α)Ακινήτων κειμένων εκτός σχεδίου, εκτός οικισμού, και εκτός της προρρηθείσης ζώνης των 1.500 μ. από του ορίου του σχεδίου των πόλεων. β)Των μη αρτίων οικοπέδων, άτινα δύνανται να διατίθενται εις τους ιδιοκτήτας των ομόρων οικοπέδων. «γ)Των εντός του σχεδίου των πόλεων (περιλαμβανομένης και της Θεσσαλονίκης) αρτίων, μετά την τυχόν ρυμοτόμησή των, ανταλλαξίμων ακινήτων, εμβαδού μέχρι 200 το πολύ τετραγωνικών μέτρων, εφόσον στο αυτό οικοδομικό τετράγωνο δεν υπάρχει άλλη ανταλλάξιμη ιδιοκτησία, ή ιδιοκτησία του Δημοσίου ή Νομικών Προσώπων Δημοσίου Δικαίου. Τα τυχόν ρυμοτομούμενα τμήματα των οικοπέδων αυτών, δεν διατίθενται, αλλά αποζημιώνονται κατόπιν συντάξεως σχετικής πράξεως αναλογισμού κατά τας κειμένας διατάξεις. Επίσης δεν διατίθενται παρά μόνο στους Δήμους ή τους αρμόδιους φορείς τα ανταλλάξιμα που βρίσκονται μέσα σε χώρους που προβλέπονται από το ρυμοτομικό σχέδιο σαν κοινόχρηστοι χώροι πράσινου, ή σαν χώροι για ανέγερση κοινωφελών κτιρίων». Η περίπτ. γ)προσετέθη δια της αποφ. Υπ. Δημοσίων Έργων αριθ. 12101/1725 της 17 Απρ./16 Μαΐου 1978 (ΦΕΚ Δ΄ 228). Η παρούσα δημοσιευθήτω δια της Εφημερίδος της Κυβερνήσεως. 